cyanic-selkie/wikianc huggingface dataset:
Skien
Kulturliv
Festivalen Viser ved kanalen arrangeres i juni, med konserter ved Løveid sluse. I slutten av august arrangeres festivalen Mersmak i Skien. Festivalen tilbyr nye smaker, fargerik mat, lokal mat, konkurranser, folkeliv, kulturinnslag og mer.
I en treårsperiode fra januar 2023 deltar Skien kommune i den nasjonale satsningen «Syngende kommune», som koordineres av organisasjonen Krafttak for sang.
Museer og parker
Telemark museum er det kulturhistoriske museet for Telemark fylke. De holder til i Brekkeparken, hvor det er en stor samling av gamle bondestuer, løer, loft og bur fra hele Telemark. I tillegg har museet en stor samling folkekunst fra hele Telemark, og et stort utvalgt av gjenstander fra 1700-tallet og 1800-tallet. Søndre Brekke gård er også en del av anlegget til Telemark museum, som holder åpent fra begynnelsen av mai til slutten av august.
Henrik Ibsen Museum på Venstøp er også en del av Telemark museum. Museet ligger i bygningen som var Henrik Ibsens barndomshjem, og fokuserer på barnet i Ibsens liv og dikt. På Venstøp finner man blant annet «mørkeloftet», som er maken til det Ibsen skriver om i Vildanden. Museet er åpent hver dag fra midten av april til slutten av august.
I tillegg til Brekkeparken, er det flere andre store parker nær sentrum. Bakkestranda ligger langs den nordre bredden av Hjellevannet. Her er det bademuligheter, og man kan se skulpturen Rottejomfruen. Lundedalen ligger rett vest for sentrum, og her står Wilhelm Rasmussens statue av Hjalmar Johansen. Flere statuer av Rasmussen kan man se på Stevneplassen, som ligger nordvest for Lundedalen. I sentrum er det også en rekke mindre parker, som for eksempel Ibsenparken. Her kan man se en stor Ibsen-statue, og en mindre statue med motiv fra Lille Eyolf og Vildanden. De fleste andre mindre parkene har også statuer, blant annet laget av kunstneren Dyre Vaa.
Tusenårssted
Tusenårsstedet i Skien er Vannfronten. Det inkluderer området fra Bakkestranda via Hjellebrygga, Laugstolparken, Skien sluse, Smieøya til Bryggeparken med Tollboden. Tusenårsstedet er markert gjennom prosjektet «Morild», som består av lyssetting/-fontener i og ved Skienselva. I Bryggevannet er det satt fem lysfontener.
Det var i forbindelse med tusenårsskiftet at alle fylker og kommuner i landet skulle velge ut sitt eget tusenårssted. I november 1999 vedtok Skien kommune at Vannfronten skulle være Skiens tusenårssted. Dette var argumentene til formannskapet:
Skiens offisielle kulturminne
Kapitelberget er Skiens offisielle kulturminne. Det var i forbindelse med det nasjonale kulturminneåret 1997 at det ble lansert en kampanje der hver kommune i landet skulle utpeke det fremste og viktigste kulturminnet i egen kommune. Det var kulturavdelingen i Skien kommune og styret for prosjektet «Skien 1000 år» som var ansvarlige for denne kampanjen.
Etter nominering, innsending av forslag og stemmesedler der media også var aktive medspillere, ble Skien offisielle kulturminne kåret i mai 1997. Valget falt på Kapitelberget .
Arkitektur
Etter den siste store bybrannen i 1886, ble det innført murtvang i sentrum. Det ble laget en ny byplan med en sentralakse der Skien kirke er sentral. I tillegg til kirken er det en rekke andre severdige bygninger i sentrum. Historisme preger arkitekturen, med stiluttrykk fra blant annet gotikk, renessanse og barokk. Noen av de mest severdige bygningene i sentrum, er:
Snipetorp er byens eldste boligkvarter som overlevde bybrannen i 1886. Her er det sammenhengende trehusbebyggelse fra slutten av 1700-tallet. Også Skien prestegård ble spart i den siste bybrannen. Prestegården ligger på Lundetoppen, og er fra ca. 1778.
I de eldste villastrøkene rundt sentrum, for eksempel på Falkum, kan man finne flere fine innslag av funkis. Utenfor sentrum er Gjerpen kirke en av de mest severdige bygningene. Dette er en korskirke av stein, bygget rundt år 1150.
Sport
Det finnes om lag 50 ulike idrettslag i Skien, med et bredt utvalg av aktiviteter. Flere av idrettslagene har lange tradisjoner, og den eldste av disse er Idrætsforeningen Odd. Polfareren Hjalmar Johansen var en aktiv turner og var med på å stifte denne foreningen i 1885. Odds turnforening driver nå denne tradisjonen videre.
Odds ballklubb er også en del av Idrætsforeningen Odd. Klubben ble stifta i Skien i 1894, og er landets eldste fotballklubb. Frem til 1937 dominerte de norsk fotball, og vant til sammen 11 norgesmesterskap. Klubben var også i norgestoppen helt frem til slutten av 1960-åra, men spilte så i lavere divisjoner i 1970-åra og 1980-åra. På midten av 1990-åra begynte en ny sterk periode for klubben. I november 2000 tok klubben sin hittil siste cuptittel, og med dette har klubben totalt 12 kongepokaler. Dette er mest i landet. Laget har spilt i eliteserien siden 1999, men unntak av et år i divisjonen under, i 2008. Odds ballklubb spiller sine hjemmekamper på Skagerak Arena, som ligger på Falkum.
IF Ørn ble stifta i 1896 og er fortsatt aktiv innen vinteridrettene langrenn, kombinert, hopp og skiskyting. En annen gammel klubb er IF Storm, som ble stifta i 1902. Klubben har mange medlemmer og er organisert i Storms Ballklubb og Storms Turngruppe. IF Borg ble sitfta i 1914 og driver også med fotball og turn. Skotfoss Turn & Idrettsforening er også en gammel forening som fortsatt er aktiv.
Det har også vært tradisjon for håndball i kommunen. Tidligere var Skiens Ballklubb og Herkules store navn i herrehåndball, mens Gjerpen fortsatt gjør det bra på damesiden. Håndballkampene blir spilt i Skienshallen, som er en del av det store fritidsanlegget Skien fritidspark.
I byens største bydel er Gulset Idrettsforening en viktig klubb. Aktiviteten der er organisert i undergruppene fotball, håndball, ski, turmarsj og turn. Ellers finnes det en rekke andre større og mindre idrettslag i byen, med aktiviteter som hundekjøring, sykling, svømming, skøyteløp, alpint, orientering, bryting, ridning, bordtennis, ishockey og mer. Travsport foregår på Klosterskogen Travbane.
Gerry Glacken
Gerry Glacken (født 1923, død 1965) var en indisk landhockeyspiller som deltok i de olympiske leker 1948 i London.
Glacken ble olympisk mester i landhockey under OL 1948 i London. Han var med på det indiske laget som vant landhockeyturneringen. Det var tretten lag med i turneringen og India vant sine tre kamper i gruppespillet med sammenlagt 19-1. I semifinalen slo de Nederland med 2-1 og i finalen Storbritannia med 4-0.
Skien
Medier
Det utgis to aviser i Skien. Varden, som ble grunnlagt i 1874, er den eldste av de to avisene. I 2017 hadde Varden et gjennomsnittlig daglig opplag på 18 687. Telemarksavisa, som ble grunnlagt i 1921 under navnet Telemark Arbeiderblad, hadde i 2017 et gjennomsnittlig daglig opplag på 18 787.
Telemarksavisa driver også lokal-TV-kanalen TV Telemark. Radio Grenland er distriktets eneste lokalradio og eies av Jærradiogruppen.
Dialekt
Folk fra Skien bor i Skien, og snakker vikværsk. De bruker endelsen -a på hunkjønnsord i bestemt form entall, eksempler på dette er brua og elva. I flertallsendelsene -ene og -er brukes også -a, men denne svekkes til en -æ i ubestemt form. Skiensfolk sier bilær og båtær i ubestemt form, og bilane og båtane i bestemt form. I dialekta brukes også tjukk l.
Vennskapsbyer
Skien kommune har en rekke vennskapsbyer, både i og utenfor Europa.
Ahmed Zaghloul Al-sheety
Ahmed Zaghloul Al-sheety (født 10. februar 1961 i Damietta i Egypt) er en moderne egyptisk roman-forfatter.
Al-sheety tiltrakk seg en enorm oppmerksomhet etter at han første roman ble publisert som ble hjertelig mottatt både av litterære kritikere og publikum både i og utenfor Egypt. Al-sheety er kjent som en av de mest fremragende forfattere som begynte å skrive romaner på 1980-tallet og flere av hans mest berømte litterære verker ble oversatt til flere andre språk. Al-sheety skrev også flere artikler til forskjellige egyptiske aviser.
Granmatriske
Granmatrisken (Lactarius deterrimus) er en riske som er rødoransje med grønt mønster på hatten som kan bli opp til 12 cm i diameter. Den vokser gjerne under grantrær.
Den er en matsopp, som imidlertid blir regnet for å ikke ha så høy kvalitet som forvekslingsarten furumatriske (Lactarius deliciosus). Granmatrisken er bitrere på smak, og forvelles derfor helst.
Begge gir i fra seg en oransje melkesaft når hatten brekkes, men granmatriskens saft blir vinrød etter 15 til 20 minutter, og over mye lengre tid blir den irrgrønn. Granmatrisken er den som utvikler grønne mønstre på hatten når den eldes, mens furumatrisken holder seg i hatten.
Denne forskjellen gjelder også i det engelske navnet, der granmatrisken heter false saffron cap, mens furumatrisken kalles saffron cap (etter hattens safranfarge). Videre er det latinske navnet på furumatrisken delicioso (deilig) mens granmatrisken heter deterrimus (den simple, annenrangs).
Det sprø kjøttet og den karakteristiske melkesaften er viktige kjennetegn som hindrer forveksling med andre sopper, for eksempel den svært giftige spiss giftslørsopp.
Laçın (distrikt)
Laçın er et distrikt (rayon) i Aserbajdsjan. Distriktets areal er 1 835 km². I 2020 hadde Laçın rundt 78 600 innbyggere. Administrasjonssenteret ligger i byen Laçın.
Sjolom-Alejkhem
Sjolom-Alejkhem eller Sholem Aleichem (jiddisch שלום־עליכם, russisk Шолом-Алейхем, egentlig Шолом Нохумович Рабинович, Sjolom Nokhumovitsj Rabinovitsj) (født 18. februarjul./ 2. mars 1859greg. i Perejaslav ved Kiev, død 13. mai 1916 i New York) var en jiddischspråklig russisk-jødisk forfatter. Han var humorist, skrev skuespill, noveller og barnebøker, og fremmet aktivt jiddischspråklig litteratur. Hans verker har blitt oversatt til en rekke språk, og musikalen Spelemann på taket er basert på hans fortellinger om Melkemannen Tevje.
I sin første novelle, Tsvey shteyner («To gravesteiner»), hentet han inspirasjon fra sin affære med Olga Lojev. Historien ble ikke satt på trykk før de to hadde giftet seg i 1883. Han arbeidet som agent for en sukkerprodusent, og i 1884 fikk paret sitt første barn, Esther. I 1885, da svigerfaren døde, ble Aleichem bestyrer for Lojev-godset, og en velstående mann. I 1887 flyttet familien til Kyiv.
Aleichem utvandret fra Russland på grunn av pogromene som brøt ut etter det mislykkede revolusjonsforsøket i 1905. Via Lemberg og London reiste han til New York City, der pressen hilste ham som «den jødiske Mark Twain». Dette gikk slik til hodet på ham at han kom med nedlatende utsagn om hvordan han ville hjelpe det amerikanske jiddische teater opp til europeisk nivå. I stedet ble hans to egne skuespill fiaskoer, og i tillegg støtte han fra seg den innflytelsesrike venstre-orienterte jiddische pressen ved å være leser av konservative aviser som Tageblatt. Sommeren dro han tilbake til Europa, skuffet og forbitret, men med stoff til en rekke historier om jødisk utvandring fra Østeuropa til New York i kjølvannet av 1905-pogromene, sett gjennom øynene til shtetl-gutten Motl. Aleichem så optimistisk på europeiske jøders muligheter for assimilering i den nye verden. De neste årene bodde han i Berlin og pådro seg tuberkulose. Ved første verdenskrigs utbrudd klarte han å ta seg til København. Med dårlig helse og avskåret fra sine forfatterinntekter pga krigen så han ingen annen utvei enn å dra tilbake til USA i 1914. Her slo han seg igjennom som skribent, men i 1915 døde sønnen Misha plutselig, og våren 1916 døde han selv. Aleichem ønsket å bli gravlagt i Kyiv ved siden av sin far, men ble begravet i Queens. Flere hundre tusen var møtte frem til gravferden, som viste hvor stort det jiddisch-språklige lesende publikum var i New York.
Slaget ved Dale
Den 17. mars 3019 i Ardas tredje tideverv sendte Sauron en hær med østerlinger mot Dal. Mennene fra Dal under kong Brand (Midgard og dvegene fra Erebor under Dáin II, konge under fjellet, gikk for å møte dem, siden de nektet å anerkjenne Saurons styre.
Etter tre dager med harde kamper måtte Dal-mennene og dvergene trekke seg tilbake til Erebor, bort fra den tallmessige overlegne østerlingstyrken. Både Dáin og Brand falt mens de forsvarte Erebors porter. Østerlingene begynte så en beleiring av de overlevende i Ensomfjellet.
Men Saurons nederlag ved Morannon førte til at moralen til østerlingene falt, og forsvarerne, under sine nye konger, Thorin III og Bard II, løftet beleringen og drev bort fienden den 27. mars.
Slaget ved Dal var viktig i Ringkrigen siden det opptok store styrker som ellers kunne vært brukt i forsvaret av Dol Guldur eller Mordor. Dal ble gjennoppbygd etter slaget, og kongene Thorin og Bard sendte representanter til kong Elessars kroning.
Avni Pepa
Avni Pepa (født 14. november 1988) er en norsk-kosovisk fotballspiller for den norske klubben Arendal Fotball. Han er forsvarsspiller.
I deler av 2007-sesongen var han utleid til Mandalskameratene og deler av 2008-sesongen var han utleid til Vindbjart. Han var i 2009-sesongen utlånt til Fram Larvik
I 2010-sesongen klarte Pepa mer eller mindre og spille seg til fast plass på A-laget til Start.
Avni Pepa skal i 2012 sesongen ta del i Sandnes Ulfs første sesong på øverste nivå. Pepa gikk gratis fra Start til Sandnes etter at han ikke fikk fornyet kontrakt med Start som rykket ned fra Tippeligaen.
Gjerstad
Gjerstad er en kommune i Agder. Kommunen ligger inn i landet fra Risør ved grensen til Vestfold og Telemark, og grenser i nord mot Nissedal og Drangedal, i øst mot Kragerø, i sør mot Risør, og i sørvest mot Vegårshei. Størsteparten av bebyggelsen ligger rundt Gjerstad-vassdraget. Tettbebyggelser er administrasjonssenteret og tettstedet Gjerstad med innbyggere per 1. januar, samt Fiane og Sunde. Gjerstad kommune har et innbyggertall på ca. 2 500 personer. Kommunens areal er på 323 kvadratkilometer.
Juan Pablo Ángel
Han har spilt over 30 landskamper for sitt land.
Gjerstad
Natur og geografi
Denne delen av Agder tilhører det svekonorvegiske grunnfjellsskjoldet, og består av to geologiske hovedformasjoner: Et underlag av 1 450 - 1 600 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 000 - 1 250 mill år gammelt, og stedvis 1 480 - 1 550 millioner år gammelt). Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går hovedsakelig i sørvest-nordøst retning, med avvik fra dette i indre strøk.
Mesteparten av landskapet i Gjerstad består av skogdekkede åser, som er høyest i den nordvestlige delen av kommunen. Høyeste punkt er Marisheia, 572 moh. Gjerstad-vassdraget er sentralt i kommunen.
Jordbruksarealet ligger omkring vassdraget og på Trydal i nord.
Skoler
Gjerstad har hadde frem til 2019 tre skoler, fra og med høsten 2019 ble alle 3 skolene samlet på Abel skole som en 1 - 10 trinns skole. Ungdomsskolen ble offisielt åpnet 2. september 2010 av kronprins Haakon i forbindelse med kronprinsparets fylkesbesøk til daværende Aust-Agder høsten 2010. Den nye skolen er oppkalt etter en av verdens største matematikere, Niels Henrik Abel, som vokste opp på prestegården i Gjerstad.
Bebyggelse
Gjerstad kommune har to tettsteder ifølge Statistisk sentralbyrås definisjoner. Det ene er det gamle kommunesenteret i Øvre Gjerstad, tettstedet Gjerstad, med Gjerstad kirke i sentrum. Tettstedet har innbyggere per 1. januar.
Det andre er tettstedet Eikeland, med sin eldste del omkring Egeland jernverk, og en nyere del omkring stedet Fiane ved gamle E18. Eikeland har innbyggere per 1. januar.
Brokelandsheia er et livskraftig senter i kommunen med både boliger og næringsvirksomhet.
Politikk
Gjerstad kommune styres etter den såkalte 2-nivåmodellen, uten hovedutvalg. Kommunen har likevel et administrasjonsutvalg (lovpålagt) og et næringsutvalg. Planutvalget er lagt til formannskapet. Øvrige saker er delegert rådmannen.
Etter valget i 2019 består posisjonen av en koalisjon mellom Arbeiderpartiet, Høyre og Fremskrittspartiet.
Næringsliv
De fleste sysselsatte i Gjerstad kommune arbeider i offentlig tjeneste, handel og servicenæringer, og småindustri innen metall, trevare og elektronikk. Skogsdrift og anleggsvirksomhet har inntil for få år siden vært betydelige næringer i Gjerstad.
På Brokelandsheia ved den nye E18 er det bygget et næringsområde. Her har det de siste 30 årene vært en rivende utvikling, og i dag er det både industri, handel og boliger her. De årlige Brokelandsheiadagene, som arrangeres den første helgen i september, er på få år vokst til å bli Sørlandets største handelsmesse med 200 utstillere og ca. 25.000 besøkende.
Kommunikasjon
E18 går gjennom kommunen og hele strekningen er i dag motortrafikkvei.
Gjerstad er også stasjon på Sørlandsbanen. En fremtidig, planlagt forbindelse mellom Sørlandsbanen og Vestfoldbanen kan få jernbanestasjon for østre deler av Agder på Brokelandsheia.
Historie
På stedet Fiane i tettstedet Eikeland var Egeland jernverk i drift i perioden 1706-1884. Boliger fra driften ligger fremdeles her, og flere er restaurert og i bruk som ferieboliger.
Holmen gård var en av de store skogsgårdene i bygda, og anses i dag som et viktig regionalt og nasjonalt kulturminne. De første delene av innhuset på gården ble bygget i 1807, og senere utvidet. Tidlig på 1900-tallet ble også hovedhuset forlenget med Bjorvasstua, et bygg datert til 1721. Stedet var frem til 2012 et nasjonalt husflidssenter, med overnattings- og selskapsmuligheter og servering.
Kirke og prestegjeld
Gjerstad kirke (Aust-Agder) er en bindingsverkskirke fra 1848. I prestegårdshagen er det en minnestein over matematikeren Niels Henrik Abel, som vokste opp her som prestesønn. Sokneprest i Gjerstad prestegjeld er Michael Wohlenberg.
Tusenårssted
Kommunens tusenårssted er et område med Almuestaua og menighetssal, Gjerstad kirke og kirkegården. Her finner man også bysten av Niels Henrik Abel, samt kunstverket "Paraskat-ellipse" laget til det planlagte Abelsenteret.
Kommuneblomst
Gjerstads kommuneblomst er rogn.
Nyhetsanker
Nyhetsanker eller bare anker er en vanlig betegnelse på programlederen i et nyhetsprogram på fjernsyn eller radio. Gjennom sin programlederrolle kan enkelte journalister bli svært kjente for publikum.
Begrepet er hentet fra amerikansk TV hvor betegnelsen «anchor» med denne betydningen kom i bruk rundt 1950.
Junius-manuskriptet
Junius-manuskriptet eller Cædmon-manuskriptet (MS Junius 11) er ett av fire betydelige angelsaksiske litterære kodekser. Det inneholder verker kjent som Genesis, Exodus, Daniel, og Kristus og Satan.
Manuskriptet blir oppbevart i biblioteket Bodleian Library ved University of Oxford, England.
Navn og dato
Et populært navn på kodeksen er Cædmon-manuskriptet etter en tidlig teori at de diktene som var nedtegnet i det kunne være forfattet av Cædmon, og navnet har blitt værende ved kodeksen til tross for teorien ikke lenger betraktes som trolig. I nyere referanser blir det heller referert til ved bibliotekets betegnelse som MS Junius 11, eller som Junius-manuskriptet, eller mer formelt som Codex Junius. «Junius» her er Franciscus Junius som utga den første utgaven av innholdet i 1655.
Juniusmanuskriptet har blitt etablert på grunnlag av paleografi at sammenstillingen av manuskriptet begynte en gang rundt år 1000. Nyere verker har foreslått en tidligere, mer begrenset vindu for en sannsynlig sammenstilling, mellom år 930 og 960, basert på en sammenfall av illustrasjonsstil.
Illustrasjonene
Manuskriptet er delvis illustrert av en rekke strektegninger som avbilder de hendelser som blir nevnt i teksten. Fra plass etterlatt av skriverne synes det som det var beregnet at hele manuskriptet skulle gjennomillustreres, men manuskriptet ble etterlatt uferdig av ukjente grunner da omtrent en tredjedel av tegningene var blitt gjort.
Denne måten å få verket illustrert på, noe som ikke har sin parallell i andre manuskripter med angelsaksisk poesi antyder at manuskripter var blitt betraktet som betydelig mer viktig enn de fleste tekster på morsmålet. Det kan hende at tanken var at det skulle brukes i didaktisk eller oppbyggelig hensikt.
Innhold
Navnene på diktene er i seg selv moderne oppfinnelser. De hadde ikke titler i manuskriptet. Som med de fleste angelsaksiske skrifter er diktene anonyme og deres sted for opprinnelse og dato også ukjente.
Genesis
Genesis er en parafrase av første del av bibelske Første Mosebok, fra Skapelsen til hvor Abrahams tro blir satt på prøve ved å ofre sønnen Isak.
Verket er nå blitt anerkjent som et sammensatt verk av to opprinnelig adskilte deler, konvensjonelt referert til som «Genesis A» og «Genesis B»; den siste delen bestående av linjene 235-851 synes å ha blitt satt inn og tilpasset et eldre dikt for å videreføre fortellingen.
Det er Genesis B som har tiltrukket som mest kritisk oppmerksomhet. Dets opprinnelse er bemerkelsesverdig ved at det synes å være en oversettelse av en gammelsaksisk originaltekst fra 800-tallet. Denne teorien ble opprinnelig formet på metriske grunner, men deretter bekreftet av oppdagelsen av et fragment med gammelsaksisk poesi som synes å være sammenfallende til deler av dette arbeidet. Tematisk og stilistisk er Genesis B også markant særegent. Det forteller historien om Satan og menneskets fall i en episk stil, og har blitt foreslått som en påvirkning av Beowulf, og selv også John Miltons Det tapte paradis.
Exodus
Exodus er ikke en parafrase av Bibelens Andre Mosebok, men er heller en gjenfortelling av historien om jødenes flukt fra Egypt og kryssingen av Rødehavet i form av et «heltedikt», ganske likt gammelengelske dikt som Andreas, Judith og selv også det ikkereligiøse Beowulf. Det er ett av de mest komprimerte, mest hentydende og mest komplekse dikt innenfor angelsaksisk poesi, og er således fokus for en god del kritisk forskning og debatt.
Exodus bringer en tradisjonell «heroisk stil» til dets bibelske emne. Moses er behandlet som en general og militære bilder gjennomsyrer kampscenene. Ødeleggelsen og utryddelsen av egypterne i Rødehavet er fortalt på samme vis som formularistiske kampscener i andre angelsaksiske dikt, inkludert et «kampens rovdyr»-motiv som er meget vanlig i poesien.
Hovedfortellingen er avbrutt ved et punkt for å fortelle historiene om Noah og Abrahams ofring av Isak. Noen forskere antyder at denne endringen av emne er en egenskap innen for episk stil tilsvarende lignende digresjoner i Beowulf, mens andre mener det antyder senere tillegg. Edward B. Irving har redigert diktet to ganger, i 1955 og 1981, og i den første utgaven ble Noah og Abraham-delene trukket ut som enkeltstående dikt, men ved senere refleksjon og ettertanke satte Irving disse delene tilbake som en innrømmelse at det likevel var en integrert del av diktets helhet. Det synes også å være en rettferdiggjøring i patristiske prekener i tilknytningen av kryssingen av Rødehavet med disse emnene.
I senere tiår har oppmerksomheten endret fokus fra de «heroiske» aspektene ved Exodus til å dets tette, antydende struktur og mulige typelære. Peter J. Lucas har for eksempel argumentert at diktet er en allegorisk behandling av kristnes kamp med djevelen. Kryssingen av Rødehavet har blitt sett på som et ekko av dåpsliturgien og er et forbilde på ankomsten til himmelen. Farao kan bli assosiert med Satan via noe subtile verbale ekko. Imidlertid er disse lesningene fortsatt kontroversielle, spekulative og meget omdiskutert. Et mer balansert syn vil akseptere at bestemte tilbakevendende deler i fortellingen i Exodus smelter sammen i en typologisk hentydning, dette blir dog ikke opprettholdt gjennom hele diktet.
Daniel
Daniel er en kort parafrase av Bibelens Daniels bok, dveler spesielt ved historien om hvordan tre gudfryktige menn blir kastet i en brennende ovn, men er et ufullstendig dikt som gjenforteller de første fem kapitelene av Daniels bok.
Kristus og Satan
Kristus og Satan er et dikt i tre deler som forteller om Satans fall, Kristus rystelse av helvete (fra den apokryfe, nytestamentlige Nikodemusevangeliet, se Nikodemus) og Kristus’ fristelser i ørkenen.
Svensk låglandsboskap
Svensk låglandsboskap, også kalt Svensk lågland, SLB eller Svensk Holstein er betegnelsen på svenske kyr av rasen Holstein-Friesian.
På 1800-tallet begynte importen av Holstein-kyr til Sverige, primært til Skåne. I 1913 ble det opprettet en egen forening for rasen i Sverige, og stambok ble etablert. Rasen ble heretter omtalt som Svensk låglandsboskap. Siden slutten av 70-tallet har man også importert avlsmateriale fra nordamerikansk Holstein. I dag er Svensk låglandsboskap den dominerende kurasen i Sverige sammen med Svensk röd och vit boskap, I 2007 var det i underkant av 170 000 SLB-kyr i Sverige, og rasens utbredelse øker.
SLB-kyr er svarte og hvite, 145–150 cm høye og veier 600–650 kg. Rasen er en god melkerase, med gjennomsnittlig årsavdrått på 9200 kg melk.
Adynaton
Adynaton (fra gresk: a-: 'uten', og dynasthai: 'å være mulig', i flertall: adynata) er en talefigur i form av en hyperbol ført ut i et paradoks som gjør det til et umulighetssymbol.
I sagnene om ukyndig bruk av svarteboka, hvor en uforvarende kommer til å løse djevelen, er den eneste måten å redde seg unna å sette den onde til en umulig oppgave, som å øse en fjordarm tom for vann, rette ut et krøllet pubeshår, lage rep av sand, telle sandkorn, hvetekorn eller pulver, ro mot vinden med en båt lastet med tomme tønner, løsne knuter i et fiskenett og så videre
I eventyret om "Manddatteren og Kjærringdatteren" settes de to stesøstrene etter tur til å utføre umulige oppgaver, som å hente vann i et såld (brukt til å riste og rense korn i). Manndattera som lytter til fuglespråket får det råd å kline leire i såldet. Hun klarer dermed likevel til trollkjerringas fortvilelse å bære vann med det redskapet hun har fått utdelt.
Adynata finnes også brukt innenfor skjønnlitteraturen, for eksempel av Henrik Ibsen i dramaet Brand.
Platåberg
Platåberg, også omtalt som «flatberg», «tavlefjell», er fjell generelt beskrevet med bratte fjellsider og en flat topp. Flere fjell har bokstavelig fått navn grunnet dets ytre framtoning, eksempelvis ble Platåberget på Svalbard erstattet som navn i 1910 fra tidligere Kolberget (som ble brukt mellom 1866 og 1910).
Beskrivelse
Slike fjell er gjerne dannet ved at et platå blir gjennomskåret og den jevne overflaten oppstår som regel av at bergartene ligger lagdelt horisontalt, og at den øverste er motstandskraftig mot erosjon. Det er et geomorfologisk begrep for å beskrive en viss type berggrunner, framkommet gjennom at diabas i den geologiske tidsperioden perm la seg som et dekke mellom ulike deler av den paleozoiske lagoppbygningen. Slik ble den underliggende berggrunnen hindret i å erodere i de påfølgende millionene med år.
Velkjente platåfjell er Masadafjellet i Israel og Table Mountain i Sør-Afrika utenfor Cape Town. Kjente platåberg i Norge er Ekeberg i Oslo og Platåberget på Svalbard.
Begrepet «flat» er relativt når platåberg omtales, og ofte er betegnelsen basert på utseendet til terrenget sett på avstand eller fra under det. Et eksempel er amerikanske Mesa Verde i Colorado, hvor den «flate toppen» av fjellet faktisk har både et bølgende terreng og preget av tallrike dype kløfter og tørre vannløp (arroyo), men likevel virker fjelltoppen flat sett fra nesten alle retninger.
Begreper
Det geologiske begrepet er på norsk og svensk «platåberg». På svensk tidligere kalt «taffelberg» (taffel = selskapsbord) noe som er beslektet med det engelske begrepet «table» eller «tableland», bokstavelig «spisebord».
Denne typen landform har flere navn, for eksempel:
Eurythmics
Eurythmics var et new wave- og synthpopband som ble startet i 1980 med Annie Lennox og Dave Stewart. Gruppen var en eksponent for blant annet new romantic-sjangeren, men mer i krysningspunktet elektronica/soul på grunn av Lennox' stemme.
Eurythmics har oppnådd stor kommersiell suksess over hele verden. Lennox og Stewart har mottatt tilsammen elleve Brit Awards, som er rekord i Storbritannia, samt flere Ivor Novello priser, fem Grammies og én Oscar (Annie Lennox for sangen Into the west fra filmen Ringenes Herre III - Atter en konge. Eurythmics ble innvotert i Rock and Roll Hall of Fame i 2022.
Gruppens gjennombrudd kom i 1983 med albumet Sweet Dreams (Are Made of This), som også er navnet på en av deres mest kjente sanger.
Eurythmics hadde pause fra 1990 til 1998 for å konsentrere seg om soloprosjekter, men i 1999 møttes Lennox og Stewart igjen og besluttet seg for gi ut et siste studioalbum Peace med påfølgende verdensturnè. Peace inneholder bla hit-singlene 17 again og I Saved the World Today. I 2005 ga de ut 2 nye låter på samlealbumet Ultimate Collection, hvorav I've Got A Life ble deres foreløpig siste singel, før douen ble oppløst.
Eurythmics var kjent for sine nyskapende og spesielle musikkvideoer, blant annet spilte de inn videoer til alle sangene på albumet Savage fra 1987. De hadde også sitt eget videoproduksjonsselskap The Oil Factory, som ble drevet av Daves bror John Stewart.
Furumatriske
Furumatriske tilhører riskene. Den er rødlig, gjerne med grønne flekker og regnes som den mest delikate av matriskene. Denne vokser under furu. Granmatriske, en annen god matsopp, kan forveksles med furumatriske. Den vokser som navnet tilsier under gran. Et viktig kjennetegn for å skille disse to soppene fra andre risker er at de avgir en gulrotfarget melkesaft i bruddflater.
Det sprø kjøttet og den karakteristiske melkesaften er viktige kjennetegn som hindrer forveksling med andre sopper, for eksempel den svært giftige spiss giftslørsopp.
Tizidong-demningen
Tizidong-demningen er en demning med vannkraftverk i Chongqing-provinsen i det sentrale Kina, anlagt i elva Aping Jiang, ei sideelv til Chang Jiang. Effekten er ca 100 MW.
Demningen er en betong gravitasjonsdam av typen RCC. Dammen er 56 meter høy og 193 meter lang.
Borrehaugene
Borrehaugene, også kalt Borreparken og Borre nasjonalpark, er et parkanlegg på Borre (Kirkebakken) i Horten kommune i Vestfold og Telemark fylke med en samling gravhauger fra yngre jernalder fra omkring år 600 til år 900 evt. Området ligger ved Oslofjorden midt mellom Horten by og Åsgårdstrand, nedenfor Borre kirke fra 1100-tallet og kunnskapssenteret Midgard vikingsenter. Nasjonalparken ble offisielt åpnet av kong Haakon VII 19. juni 1932.
Bare én av storhaugene på det arkeologiske gravfeltet er fullstendig utgravd, den tidligere Skipshaugen utenfor parkmuren som i 1852 ga borrefunnet. Hele Borrefeltet omfatter 54 kulturminner som er fredet. Av disse er sju store gravhauger og én gravrøys synlige på området.
I naturen i og utenfor parken er det et rikt artsmangfold.
Roar Halvdansson
Roar Halvdansson (ulikt benevnt som Hroðgar, Hrothgar, Hróarr, Hroar, Roar, Roas eller Ro) var en legendarisk dansk konge som, i den grad han var historisk, antagelig levde en gang på tidlig på 500-tallet.
Borrehaugene
Omfang
Parken er ca. 182 000 m² stor. Den ligger der raet dukker ned i Oslofjorden for å komme opp igjen på Østfoldsiden. Samlingen gravhauger er unik i Skandinavia. Sju store hauger og én gravrøys kan i dag sees. Minst to av de opprinnelige haugene har blitt ødelagt i moderne tid. Det er også 25 mindre gravhauger og -røyser innenfor området.
Roar Halvdansson
En dansk konge ved navn Hroðgar opptrer i de angelsaksiske diktene Beowulf og Widsith, foruten også i norrøne sagaer, norrøne kvad og middelalderens danske krøniker. I både den angelsaksiske og den nordiske tradisjonen er Hroðgar / Roar av ætten Scylding / Skjoldungene, sønn av Healfdene / Halvdan Frodesson, bror av Halga / Helge Halvdansson, og onkel av Hroðulf / Rolf Krake. I begge tradisjoner var disse personene samtidige med den svenske kongen Eadgils / Adils, og begge tradisjoner nevner også en strid mellom to menn ved navn Froda og Ingeld. Det er enighet blant forskere om at de angelsaksiske og nordiske tradisjoner beskriver de samme menneskene.
Borrehaugene
Borrehaugene og Ynglingeætten
Antikvar Nicolay Nicolaysen mente på 1800-tallet at Borrehaugene kanskje kunne identifiseres med det som sagaen Ynglingatal forteller om kong Øystein Frets gravsted; på raets kant der hvor iskald Vadla elv går i vågen. Nicolaysen gravde derfor ut haugen som ligger lengst nordøst i feltet og nærmest fjorden. Han fant bare noen ubrente bein av hest og litt trekull. Likevel konkluderte han med at «… de nævnte vestfoldske kongers grave maa være at søge her.»
Tre måneder etter Nicolaysens undersøkelser utga P.A. Munch første bind av sitt hovedverk Det Norske Folks Historie. Ynglingatal, Munchs nye norgeshistorie og Nicolaysens arkeologiske undersøkelser konkluderte likt: ''Borrefeltet er Ynglingeættens gravplass. ''Konklusjonen sto uimotsagt i norsk historie og arkeologi i nærmere 140 år.
Borrefunnet fra 1852
Den første storhaugen som ble gravet ut, lå på jordet mellom Midgard vikingsenter og parken. Det skjedde i 1852. Haugen rommet en skipsgrav fra tidlig vikingtid, senere kjent som Borrefunnet. Gravhaugen kalles Skipshaugen.
Roar Halvdansson
Angelsaksiske kilder
Hroðgar opptrer i to angelsaksiske dikt, Beowulf og Widsith. Beowulf gir en fyldigere redegjørelse omkring Hroðgar og hvor den geatiske (= Gøtaland) helten Beowulf oppsøkte ham for å frigjøre sitt folk fra den fryktelige trollet Grendel. Widsith nevner kun Hroðgar, Heorot, hans nevø Hroðulf (Rolf Krake) og deres fiende Ingeld, men kan komplimentere Beowulf i en del tilfeller hvor Beowulf ikke gir nok informasjon. Dette gjelder særlig hans strid med Ingeld.
Borrehaugene
Arkeologiske undersøkelser på 1900- og 2000-tallet
Noen av de mindre røysene ble undersøkt i 1927. De inneholdt enkle branngraver.
Roar Halvdansson
Beowulf
I det episke diktet Beowulf er Hroðgar nevnt som den som reiser den store hallen Heorot, og som er hersker i Danmark når den geatiske helten Beowulf kommer for å beseire uhyret Grendel.
Borrehaugene
Arkeologiske undersøkelser på 1900- og 2000-tallet
I 1988 fikk Universitetets Oldsaksamling donert en større pengesum for å fastslå kronologi og den kulturelle, økonomiske og politiske bakgrunnen til Borrehaugene. Det ble åpnet et tverrfaglig forskningsprosjekt ledet av professor Bjørn Myhre. Undersøkelsene startet sensommeren samme år og ble avsluttet i 1992. Resultatene viser at to små gårdsgravfelt ble anlagt kanskje allerede så tidlig som i romertid. Rundt 600 e.Kr. ble de første storhaugene reist. Den yngste storhaugen ser ut til å være skipsgraven med Borrefunnet fra ca. 900. Undersøkelsene viste at det ble bygd én haug pr generasjon. På 900-tallet ble nye graver satt ned i de eksisterende.
Roar Halvdansson
Beowulf
Når Hroðgar er første gang introdusert i Beowulf er det forklart at han var den andre av de fire barna til kong Healfdene (Halvdan Frodesson): han hadde en eldre bror Heorogar som var konge før ham; en yngre bror Halga (Helge Halvdansson), og en søster som var gift med kongen av Sverige. Søsteren er ikke navngitt, og de fleste forskere mener at dette er en feil i nedskrivingen, men de navnene som er foreslått er blant annet Signy (Signe) og Yrsa.
Borrehaugene
Arkeologiske undersøkelser på 1900- og 2000-tallet
I november 2007 ble det påvist spor av to store hallbygninger rett på vestsiden av gravfeltet, under dyrket mark utenfor steinmuren. Sporene etter hallene ble funnet ved hjelp av georadar.
Roar Halvdansson
Beowulf
Diktet forteller videre at Hroðgar ble «gitt seier i strid» og således fulgte hans ætt ham trofast. Han var både ærlig og gavmild: «Han brøt ingen eder, ga fra seg ringer, skatter ved hans bord». Da Beowulf førte sine menn til Danmark snakket han om Hroðgar til både en kystvakt og til Hroðgars herold: han kaller Hroðgar en «kjent konge», «kjent kriger», og «beskytter av scyldingene» (skjoldungene, den herskende ætten), og beskrev ham som «gammel og god». Dikteren framhever at danskene «fant ingen feil» med Hroðgar, «for at det var en konge». Da Beowulf beseiret Grendel ble han og hans menn belønnet av Hroðgar som således viste sin takknemlighet og gavmildhet. Dikteren forteller at Hroðgar var så sjenerøs at «ingen mann kunne finne noen feil med ham som ønsket å fortelle sannheten».
Borrehaugene
Arkeologiske undersøkelser på 1900- og 2000-tallet
I 2013 ble ytterligere en stor hallbygging funnet i jorden mellom Borre prestegård og det store gravfeltet i Borreparken. Bygningene må ha vært så store og monumentale at de uten tvil definerer Borre som et viktig nordisk sentralsted, på linje med Gamle Uppsala i Sverige og Lejre i Danmark.
I 2019 ble det gjort et funn av et vikingskip. Nytt vikingskip funnet.
Roar Halvdansson
Beowulf
Diktet introduserer Hroðulf (Rolf Krake) som Hroðgars tilhenger og høyre hånd; og vi lærer at Hroðulf er Hroðgars nevø og at «hver var sann til den andre». Den vanlige informasjon om at Hroðgars yngre bror Halga (Helge) er Hroðulfs far kommer fra de norrøne kildene (se nedenfor) hvor Halga ikke var klar over at Yrsa var hans egen datter og enten voldtok eller forførte henne. Yrsa selv var også det tragiske resultatet av at Halga voldtok en kvinne, Yrsas mor Ålov.
Wealhþeow fødte Hroðgar to sønner, Hreðric og Hroðmund, og Hroðulf ble bestemt til å bli konge om Hroðgar døde før hans sønner var blitt voksne. Ettersom Hroðgar er en gammel mann ved denne tiden forteller han Beowulf at han har vært konge i «femti vintre», og Wealhþeows to sønner er ennå ikke voksne, det synes derfor sannsynlig at Wealhþeow er langt yngre enn Hroðgar, og derfor ikke hans første hustru.
Hroðgar synker ned i mørke og fortvilelse etter at Grendels mor angriper hallen og dreper Hroðgars beste venn og nærmeste rådgiver, ; men når Beowulf ber ham om ikke å fortvile, og at «det er bedre å hevne våre venner enn å sørge for mye», reiser Hroðgar seg og takker sin gud for Beowulfs kloke ord og leder deretter danene og geatene (gøtene) ut for å angripe den lille innsjøen hvor Grendels mor lever.
Borrehaugene
Sikring av området
Arkeologen A.W. Brøgger ble i 1915 utnevnt til professor ved Universitetet i Oslo. Tiltredelsesforelesningen hans handlet om Borrehaugene og het ''Borrefundet og Vestfoldkongernes graver. ''Dette var i tiden etter unionsoppløsningen, det var tid for nasjonsoppbygging, man trengte henvisninger til en rik fortid og storhet. Borrehaugene egnet seg til dette. Brøgger var kjent som en dyktig forsker, men han hadde også gode forbindelser innenfor det politiske miljøet og innenfor næringslivet. Han begynte arbeidet med å få fredet 65 dekar for å sikre selve haugene.
Roar Halvdansson
Beowulf
Etter at Bewolf har beseiret Grendels mor blir han igjen belønnet av Hroðgar, og deretter taler han i en seremoni hvor han ber Beowulf være på vakt mot hovmod og mot å glemme å takke sin gud. Beowulf forlater Hroðgar for å reise hjem, og Hroðgar omfavner ham og gråter over at de aldri skal møtes igjen (da Hroðgar er en gammel mann). Dette er siste gang Hroðgar opptrer i diktet.
Borrehaugene
Sikring av området
På 1920-tallet kjøpte Sam Eyde gården Søndre Voll. Eyde ble dermed grunneier for nordre delen av gravfeltet på Borre. Brøgger gikk til ham med ideen om å lage Borrehaugene om til et nasjonalt monument. Eyde var med på det og festet bort sin del av feltet på betingelse av at Opplysningsvesenets fond ved Kirkedepartementet gjorde det samme med sin del. Til sammen ble det 180 dekar. I 1927 var avtalen gjort.
Roar Halvdansson
Beowulf
Da Beowulf fortalte om sine opplevelser til sin herre Hygelac nevnte han at Hroðgar også hadde en datter, Freawaru. Det er ikke klart om Freawaru også var en datter av Wealhþeow eller født fra et tidligere ekteskap. Ettersom danene var i konflikt med Heaðobardene, og disses konge Frodo hadde blitt drept i en strid med danene, sendte Hroðgar datteren til å bli gift med Frodos sønn Ingeld, et mislykket forsøk på å bilegge striden.
Borrehaugene
Sikring av området
Parken ble offisielt åpnet av kong Haakon VII i et stort anlagt arrangement 19. juni 1932. Seks tusen tilhørere hadde møtt fram.
22. april 1937 fastslo Vestfold fylkesting at området skulle forvaltes av Vestfold fylke. Det ble bestemt at parken skulle få et tilsyn som bestod av tre medlemmer fra fylkestinget, en fra Riksantikvaren og en fra Universitetets Oldsaksamling.
Roar Halvdansson
Beowulf
Beowulf spår for Hygelac at Ingeld vil vende seg mot sin svigerfar Hroðgar. Tidligere i diktet fortelleren dikteren at gildehallen Heorot til slutt vil bli ødelagt av brann
Borrehaugene
Sikring av området
Vestfold fylkeskommune har forvaltningsansvar for Borrehaugene nå. Vedtektene for området er under revurdering.
Roar Halvdansson
Beowulf
Det er fristende å tolke den nye krigen med Ingeld som innledende til brenningen av gildehallen Heorot, men diktet skiller mellom de to hendelsene (ved et ne wæs hit lenge þā, i betydningen «ikke fjern var den dagen da»). I henhold til Widsith (se nedenfor) beseiret Hroðgar og Hroðulf Ingeld, og om den nordiske tradisjonen (se mer detaljert behandlingen nedenfor) er troverdig ble Hroðgar drept av en slektning, eller av kongen av Sverige , men han blir hevnet av sin yngre bror Halga. Halge døde i et hærtokt og Hroðulf (Rolf Krake) etterfulgte ham og steg i berømmelse, og i henhold til hans egen saga, Rolf Krakes saga, og andre kilder, Lejrekrøniken, Gesta Danorum og Skjoldungesaga, var det Hroðulfs fetter og/eller svoger Heoroweard som drepte Hroðulf – det er et åpent spørsmål om dette er den samme hendelsen som førte til at Heorot ble brent. Heoroweard døde selv i det samme slaget, og i henhold til to kilder, Lejrekrøniken og Gesta Danorum, skjedde dette kun kort tid etter, noen timer, som en hevn av en mann som var lojal til Hroðulf og kalt Wigg. Denne striden mellom ætten førte til at scyldingene (skjoldungene) døde ut med Hroðulf.
Borrehaugene
«Nasjonalparken»
A.W. Brøgger foreslo i forbindelse med åpningen av parken i 1932 at man skulle kalle området «Nasjonalparken». Formelt sett har området aldri hatt status som nasjonalpark. Det offisielle begrepet nasjonalpark ble innført først i 1970 i forbindelse med naturvernloven.
Roar Halvdansson
Widsith
Da Beowulf aldri dveler med utkommet av slaget med Ingeld forteller det muligens eldre diktet Widsith at Hroðgar og Hroðulf beseiret Ingeld ved Heorot:
Borrehaugene
Nasjonal Samling og Borrehaugene
I 1933 stiftet Vidkun Quisling sitt eget nasjonalsosialistiske parti, Nasjonal Samling. Det var ett år etter at Borreparken ble åpnet. Partiet hentet mye av sitt verdigrunnlag fra en stolt fortid, og brukte det aktivt til sitt eget formål. Allerede i 1935 holdt NS sin første «pinsesamling» ved Borrehaugene. Tradisjonen ble holdt i hevd helt til 1944. Stedet ble hele tiden brukt for å skape og vedlikeholde myter om fortiden, myter som igjen ble brukt aktivt av nazistene for å legitimere Quislings visjoner om et nytt Norge.
Roar Halvdansson
Widsith
Dette stykket antyder at konflikten mellom schyldingenes Hroðgar og Hroðulf på den ene siden og heaðobardenes Froda og Ingeld på den andre siden var velkjent i det angelsaksiske England. Denne konflikten opptrer også i nordiske kilder, men i den norrøne tradisjonen har sistnevnte ætt tilsynelatende blitt glemt og konflikten er isteden blitt isolert til en familiefeide (se Gesta Danorum, Rolf Krakes saga og Skjoldungesaga nedenfor). De norrøne kildene behandler også nederlaget til Ingeld og/eller Froda.
Borrehaugene
Nasjonal Samling og Borrehaugene
Borrehaugene var stigmatisert i folks bevissthet. Nazistene hadde «overtatt» kulturminnene. Etter hvert ble det vanskelig å identifisere seg med den gode stemningen fra åpningen i 1932. Dette førte til at i den første etterkrigstiden, som var preget av knapphet på nær sagt alle ressurser, ble Borrehaugene nedprioritert. Kratt og busker vokste fritt, og parken grodde igjen. Bare stevneplassen og stiene ble holdt åpne og frie for vegetasjon. Likevel ble 17. mai-feiringen for Horten og Borre lagt til parken. Etter hvert ble det holdt flere arrangementer her, og det ble utgitt en offisiell informasjonsbrosjyre. I den ble Snorres og Brøggers versjon av historien brukt for det den var verd. Borrefeltet var fremdeles ynglingekongenes gravplass.
Roar Halvdansson
Nordiske kilder
De nordiske kildene består av den norrøne sagalitteraturen, skaldekvad og danske krøniker. Her figurerer Hroðgar som Roar Halvdansson også som en dansk konge, unntatt i Rolf Krakes saga som flytter ham til Northumbria. Han tilhører også scyldingene, her benevnt som skjoldungene. Han er en sønn av Halvdan Frodesson (Healfdene) og har en eldre bror i Helge Halvdansson (Halga). Imidlertid er også onkel til Rolf Krake (Hroðulf). De nordiske kildene er også samstemte med Beowulf ved å gjøre Roar til en samtidig med den svenske kongen Adils (Eadgils). Denne samstemmigheten med Beowulf er bemerkelsesverdig tatt i betraktning de fakta at disse kildene ble satt sammen fra en muntlig tradisjon som strekker seg 700-800 år etter at hendelsene ble beskrevet, og 300-400 år senere enn både Beowulf og Widsith.
Borrehaugene
Søkes inn på UNESCOs verdensarvliste
Regjeringen ønsker å få Borrehaugene, Oseberghaugen, Gokstadhaugen og kvernsteinsbruddet i Hyllestad i Sogn inn på UNESCOs verdensarvliste. Søknaden ble innsendt i januar 2014. Søknaden ble ikke godkjent.
Roar Halvdansson
Nordiske kilder
Det er også betydelige forskjeller. Heaðobardene Ingeld og Froda opptrer også i den nordiske tradisjonen, men deres stamme eller slekt, heaðobardene, har blitt glemt og istedenfor en regional strid er den blitt gjengitt som en familiefeide. Deres forhold som far og sønn har også blitt omvendt i en del kilder, og slik har enten Ingeld eller Froda blitt gjort til bror av Halvdan. Ingeld eller Frodo drepte Halvdan, men ble selv drept i en hevnakt av Roar og Helge. Dessuten, i den nordiske tradisjonen er Roar en mindre figur sammenlignet med hans nevø Rolf. Slike forskjeller antyder at Beowulf og nordiske kildene representerer adskilte tradisjoner.
Det har vært en del akademisk debatt om helten Beowulf kan ha hatt samme opprinnelse som Rolf Krakes berserk Bodvar Bjarke (Böðvarr Bjarki) som har en framtredende posisjon i de norrøne kildene. Blant disse kildene er den fremste Rolf Krakes saga som er svært forskjellig fra Beowulf, og en merkbar forskjell er at Roar forlater styret av Danmark til sin yngre bror Helge og flytter til Northumbria. Fokuset er således på Rolf Krakes saga når en forsker stiller spørsmål ved sammenligningen av Roar og andre figurer i den norrøne tradisjonen med deres motparter i Beowulf. De norrøne kildene har mer informasjon om de enkelte enn hva som kommer fram av studiene av Beowulf, eksempelvis at Helga var Rolf Krakes far. Et annet eksempel er eksistensen av en kvinne ved navn Yrsa som har fått egen tragiske rolle som både mor og søster av Rolf Krake.
Borrehaugene
Midgard Vikingsenter og Gildehallen
Besøkssenteret Midgard Vikingsenter ligger like utenfor parken. Senteret er del av Vestfoldmuseene og åpnet i år 2000. I tilknytning til publikums- og informasjonssenteret ligger «vikinglandsbyen» med «Gildehallen», en 13 meter høy, rekonstruert høvdinghall og festsal som sto ferdig i 2013.